User:VisionAugmented/sandbox

สแกมลอตเตอรี่

สแกมลอตเตอรี่เป็นการ ฉ้อโกงให้จ่ายค่าธรรมเนียมล่วงหน้า ประเภทหนึ่งเริ่มต้นด้วยการแจ้งเตือนทางอีเมล โทรศัพท์ หรือการส่งไปรษณีย์โดยไม่คาดคิด (บางครั้งมีเช็คขนาดใหญ่ให้) อธิบายว่า “คุณถูกรางวัลลอตเตอรี่!” โดยเหยื่อที่ได้รับข้อความมักถูกบอกให้เก็บการแจ้งเตือนไว้เป็นความลับ “เนื่องจากเหตุผลที่คุณถูกรางวัลเพราะการผิดพลาดในการระบุชื่อและหมายเลข” และให้ติดต่อ “ตัวแทนเรียกร้องค่าสินไหมทดแทน” หลังจากติดต่อตัวแทนแล้ว เหยื่อจะถูกขอให้จ่าย ”ค่าธรรมเนียมการดำเนินการ” หรือ “ค่าธรรมเนียมการโอน” ก่อนที่จะได้รับเงินรางวัล แต่จะไม่ได้รับเงินใดๆทั้งสิ้น สแกมลอตเตอรี่ทางอีเมลมักใช้ ชื่อ ขององค์กรขายลอตเตอรี่หรือบริษัทอื่นๆที่ถูกต้องทางกฎหมาย แต่องค์กรเหล่านั้นไม่ได้มีความเกี่ยวข้องในทางใด

วิธีตรวจจับ

มีหลายวิธีในการตรวจจับอีเมลลอตเตอรี่ปลอม

ถ้าบุคคลใดไม่ได้ซื้อลอตเตอรี่ บุคคลนั้นไม่สามารถรับรางวัลลอตเตอรี่ได้ การสุ่มลอตเตอรี่ผ่าน “อีเมล” หรือลอตเตอรี่ที่ไม่มีขายนั้นไม่มีอยู่จริง เป็นแค่สิ่งที่มิจฉาชีพสร้างขึ้นเพื่อหลอกคน

มิจฉาชีพจะขอให้เหยื่อจ่ายเงินค่าธรรมเนียมเพื่อได้รับรางวัล แต่ลอตเตอรี่แท้จริงจะหักค่าธรรมเนียมและภาษีออกจากเงินรางวัล ไม่ว่ามิจฉาชีพจะระบุเหจุผลของค่าธรรมเนียม (เช่น ค่าขนส่ง ค่าธรรมเนียมธนาคาร หรือ ค่าใบรับรองอื่นๆที่แต่งขึ้น) สิ่งเหล่านั้นเป็นเรื่องแต่งขึ้นเพื่อเอาเงินจ่ายเหยื่อ

สแกมลอตเตอรี่ทางอีเมลส่วนใหญ่จะมาจากบัญชีอีเมลฟรี เช่น บัญชีของ Outlook, Yahoo!, Hotmail, Live, MSN, Gmail และอื่นๆ

สแกมลอตเตอรี่ทางอีเมลมักยํ้าว่าเหยื่อต้องเก็บอีเมลนี้เป็นความลับ; เพื่อเลี่ยงคนอื่นที่อาจแนะนำเหยื่อว่าเป็นการหลอกลวง

มักมีความแตกต่างระหว่างสกุลเงินและประเทศ เช่น อีเมลที่ส่งไปหาคนในอังกฤษแล้วระบุว่าได้รับเงินในสกุล ดอลล่าร์สหัฐอเมริกา และลอตเตอรี่ระบุว่าเป็นของประเทศใน อเมริกาใต้

เหมือนกับสแกมทางอีเมลประเภทอื่นๆ สแกมลอตเตอรี่มักจะมีการสะกดคำผิดและ/หรือมีไวยกรณ์ที่ผิด

สแกมลอตเตอรี่ทางอีเมลส่วนใหญ่เป็นประเภทของการ ฉ้อโกงให้จ่ายค่าธรรมเนียมล่วงหน้า อย่างหนึ่ง